|  |  |  |  |  |
| --- | --- | --- | --- | --- |
|  | | | |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Poštovani**

Ovim vas putem želimo obavijestiti da smo ove godine izmijenili i dopunili pravila zaštite na radu vezana uz Izvođače i Podizvođače. Stoga vas ljubazno molimo da u nastavku pročitate sažetak promjena te o njima obavijestite i svoje podizvođače.

**1. SCC / VCA certifikat za izvođenje radova visokog rizika**

**Svi izvođači, podizvođači i njihovo osoblje koji obavljaju radove visokog stupnja rizika na bilo kojoj lokaciji INA Grupe od 1. siječnja 2017.g., će morati imati SCC/VCA certifikat.**

Radovi visokog stupnja rizika definiraju se kao kritične aktivnosti za zaštitu zdravlja, sigurnosti i okoliša (ZZSO) u opasnom području. Popis kritičnih aktivnosti za ZZSO te definiciju opasnog područja možete pronaći u Dodatku 1 ove obavijesti.

SCC/VCA certifikat kompanije valjan je 3 godine, dok se B-VCA certifikat za zaposlenike ili VOL-VCA certifikat za predradnike i nadzornike mora obnavljati svakih 10 godina.

**Od 1. siječnja 2017., dobavljači/podizvođači neće moći dobiti dozvolu za izvođenje radova visokog rizika bez valjanog SCC certifikata.**

**2. Uvažavanje SCC i OHSAS 18001 certifikata prilikom ocjenjivanja ponuda**

Kako bismo potaknuli naše Izvođače da ishode navedene certifikate, prilikom ocjenjivanja ponuda dodjeljivat ćemo bonus bodove.

Dobavljač može dobiti dodatne bodove ako tijekom ocjenjivanja ponuda već posjeduje VCA/SCC ili OHSAS 18001 i ISO 14001 certifikate, u slučaju da nadmetanje obuhvaća radove visokog rizika.

**3. Kontinuirani sigurnosni nadzor (24/7) u slučaju složenih radova**

U slučaju složenih radova, Izvođač mora osigurati kontinuirani (24/7) sigurnosni nadzor u radnom prostoru, neovisno o tome kada se radovi izvode.

Složeni radovi definiraju se kao radovi u trajanju duljem od 120 čovjek-dana, koji uključuju istovremeni rad najmanje 2 izvođača (ili podizvođača).

**4. Plan ZZSO-a u slučaju složenih radova**

Uvjeti izrade Plana ZZSO-a su pojednostavljeni. U slučaju složenih radova visokog rizika, Plan ZZSO-a mora se izraditi u suradnji s predstavnicima lokacije. U slučaju radova niskog i srednjeg stupnja rizika, izrada Plana ZZSO-a nije obavezna, te se odlučuje za svaki slučaj pojedinačno, ovisno o opsegu radova, aktivnostima i opasnostima.

Propisi koji se odnose na sadržaj Plana ZZSO-a i odgovornosti nisu se promijenili - Izvođač je i dalje odgovoran za izradu Plana ZZSO-a, a Plan ZZSO-a mora biti odobren od obje strane u fazi mobilizacije.

**5. Promjene u postupku pre-screeninga i pretkvalifikacijskog nadzora**

**Pre-screening (procjena pravne i financijske sposobnosti dobavljača te usklađenosti sa zahtjevima ZZSO) ponuditelja vezano uz rizike za ZZSO:**

Ako se prijavljuju na nadmetanje koje uključuje radove visokog ili srednjeg stupnja rizika, Ponuditelji moraju ispuniti obrazac pre-screeninga s aspekta ZZSO i vratiti ga Naručitelju. Ponuditelji su u potpunosti odgovorni za točnost i valjanost informacija u pre-screening upitniku. Sva potrebna dokumentacija kojom se potvrđuju pružene informacije mora biti priložena uz pre-screening upitnik.

**Pretkvalifikacijski nadzor:**

Pretkvalifikacijski nadzor mora se provesti samo u slučaju radova visokog stupnja rizika. Ponuditelji (a po potrebi i njihovi podizvođači) automatski pristaju na provođenje pretkvalifikacijskog nadzora svojim sudjelovanjem u nadmetanju.

**6. Predmobilizacija**

U slučaju ugovaranja, detaljna pravila predmobilizacije i ulaska u radni prostor propisana su u ZZSO Dodatku ugovoru. Za sve potrebne informacije možete se obratiti kontaktnoj osobi za područje ZZSO-a. Imajte na umu da je prije izvođenja složenih radova obavezna predmobilizacija, obilazak lokacije i usmjeravanje.

**7. Usklađenost s pravilima spašavanja i posljedice u slučaju kršenja pravila spašavanja**

Od 1. siječnja 2014. na snagu su stupila Temeljna Pravila Sigurnosti i s njima povezani disciplinski postupci. To znači da se za svaki slučaj kršenja Temeljnih Pravila Sigurnosti mogu primijeniti ozbiljne posljedice/kazne protiv izvođača i podizvođača. One uključuju zabranu pristupa lokacijama INA Grupe za izvođačeve/podizvođačeve zaposlenike, plaćanje kazni itd. U slučaju višestrukog kršenja, moguće je istovremeno primijeniti višestruke posljedice. Kazne i posljedice navedene su u također u ZZSO Dodatku ugovoru.

Imajte na umu da je izvođač u potpunosti odgovoran za aktivnosti podizvođača.

**8. ZZSO Dodatak**

U slučaju ugovaranja, molimo vas da pročitate ZZSO Dodatak vašem ugovoru koji sadrži sve izmjene i dopune pravila zaštite zdravlja, sigurnosti i okoliša koja se primjenjuju na sva društva INA Grupe.

Želimo vam siguran rad bez nezgoda na radu.

Srdačan pozdrav!

**Dodatak 1.**

Opasno područje je bilo koje operativno područje INA Grupe gdje postoje opasne tvari ili opasni izvori energiji koji imaju potencijal da uzrokuju štetu.

Popis kritičnih aktivnosti

|  |  |  |  |
| --- | --- | --- | --- |
| **Br.** | **Vrsta radova** | **Što uključuje:** | |
| I | Radovi u iskopima, dubljim od 1 m, te radovi na visini većoj od 1 m | * Sve aktivnosti na tehnološkim područjima/u tehnološkom okruženju koje uključuju iskope barem 1 m dubine u odnosu na prvobitnu razinu, neovisno o prirodi rada (ručni rad ili rad sa strojevima) i o razlozima (kopanje, temelj za bilo koju građevinu, bušenje, krajobrazno uređenje, itd.) * Radovi na visini podrazumijevaju izvođenje radova na 1 metar i više iznad razine.   Svi radovi koji se izvode na visini zahtijevaju:   * radnu platformu s ogradom visine minimalno 1 metar i ostalim zakonskim zahtjevima; * korištenje opreme za radove na visini | |
| II | Radovi s kemijskim ili biološkim tvarima | * Radovi kod otvaranja opreme koja sadrži opasne radne tvari, naslage, te tvari koje u kontaktu s svježim zrakom dovode do samozapaljenja * Kemijsko čišćenje/pranje/ispiranje * Korištenje opasnih kemikalija (toksične, nadražujuće, eksplozivne, zapaljive, oksidirajuće, nagrizajuće, opasne za okoliš), za čišćenje/pranje/ispiranje tehnoloških posuda/opreme | |
| III | Radovi u području ioniziranog te ne ioniziranog zračenja | Mjerenje debljine stijenki, mjerenje nivoa |
| IV | Radovi u blizini električnih instalacija visokog napona | Sve instalacije iznad 1.000 V |
| V | Radovi s eksplozivnim i lako zapaljivim tvarima | * Radovi s otvorenim plamenom, autogeno rezanje i zavarivanje, elektrolučno zavarivanje, rezanje i brušenje brusilicom, lemljenje, odžarivanje, zagrijavanje izolacija(e); * Radovi pri kojim se koriste motori s unutarnjim izgaranjem; * Radovi pri kojima se koriste pneumatski alati; * Sve druge tehnike rada koje proizvode toplinu koja može izazvati požar i eksploziju. |
| VI | Radovi u prostorima koji su ugroženi eksplozivnom atmosferom | Radovi u tehnološkom postrojenjima, spremničkom prostoru sukladno Ex priručniku |
| VII | Radovi sa strojevima i uređajima s povećanim opasnostima | * Građevinski strojevi * Visokotlačno ili mehaničko čišćenje/pranje / ispiranje |
| VIII | Radovi na sastavljanju i rastavljanju teških dijelova i/ili sklopova | * Podizanje iznad opreme/tehnologije u ex-zonama, * Podizanje posebnog tereta, kao što su konstrukcije, mobilne dizalice i sl. |
| IX | Radovi u zatvorenom prostoru | * Spremnici, tuneli, komunalne i druge tehnološke posude, posude, kolone, reaktori itd. * Ulazak/rad u zatvorenom prostoru znači da je bilo koji dio tijela unutar zatvorenog prostora. * Radovi s iskopima koji uključuju ulazak u jame, jarke, nasipe dublje od 1,0m |
| X | Radovi na montaži i demontaži | Skele, cjevovodi, noseće konstrukcije, oprema u procesu rada |
| XI | Radovi, pri kojima postoji opasnost od utapanja | Ronilački radovi, postavljanje zaštitnih brana |
| XII | Radovi pri kopanju, čišćenju pod zemljom i u tunelima | Povezano sa br. IX (rad u zatvorenom prostoru) |
| XIII | Radovi pri ronjenju s uporabom zraka pod tlakom | Radovi pri ronjenju, radovi u prostorima gdje je koncentracija kisika manja od 17% GVI (granične vrijednosti izloženosti) |
| XIV | Radovi uz odvijanje prometa na cestama i željeznici  te ostali radovi koji nisu navedeni od I-XIII | Radovi uz odvijanje prometa na cestama i željeznici,  te ostali radovi: održavanje prometnica, zelenih površina uz korištenje motornih pila, kosilica, trimera… |